Psalms.
123.
Apu Dios e Ap-apud kabunyan, hi-gam nakka tengngawan pambeggaan ni baddang. 
Hi-gam e Ap-Apu e Dios mi hu mika hehhegedan umhemek ni hi-gami, henin kapehding ni hakey ni bega-en e tuka hellipat-i hu hipan e-helen ni apu tu. 
Hemek dakemi e Apu Dios, tep nemahhig ni intemeg mi hu pihupihul idan buhul min hi-gami. 
Em, nehingla kami law ni pihupihul idan manghay niya kamampahhiyan tutu-un anggebe-hel dakemi. 
